OpenLLM-France/wikimedia huggingface dataset:
# Crismera

Un crismal és un vas cilíndric o menut pitxer de metall amb tapa destinada a guardar els Sants Olis i el crisma. Quan són pitxers de gran grandària com els que s'usen en les catedrals es denominen àmfores, i daten del segle iv. Amb el temps es van diversificar els recipients en funció del seu ús litúrgic.

## Referències

* ↑ Victoria and Albert Museum. «Chrismatory». Metalwork. [Consulta: 10 juny 2015].
* ↑ Monjas Manso, Lluís. Les Comunitats parroquials del Baix Llobregat a finals de l'edat mitjana: a través de les visites pastorals del patriarca Sapera, 1414-1425. L'Abadia de Montserrat, 2005, p.332. ISBN 8484157350.
* ↑ Lorés, Immaculada; Vidal, Sergi. El monestir de Sant Pere de Rodes. Edicions Universitat Barcelona, 2002, p.177. ISBN 8483383853.
# Eulogio González Íscar

Eulogio González Íscar (Pozaldez, 11 de març de 1818 - Valladolid, 17 de gener de 1897) va ser un militar i polític liberal espanyol, participant en les Guerres Carlistes i Ministre de la Guerra d'Espanya.

## Biografia

De família modesta, va ingressar en el cos d'infanteria l'any 1836, a l'escola de graus de Valladolid. Al segon any va ser destinat al cos d'exèrcit del centre contra els carlistes. Va participar en diverses accions de guerra on va ser ferit i va ascendir pel seu heroisme.
Sempre va estar a favor de les tesis liberals, primer al costat del General Espartero i després com a membre actiu en els pronunciaments promoguts pel General Prim. Va intervenir en la Revolució de 1868, en la qual va ser ascendit al grau de brigadier.
Va ocupar diverses capitanies generals, Capità General de València, Granada i País Basc, va ser nomenat Ministre de la Guerra pel govern republicà de Francesc Pi i Margall, cartera que va ocupar també amb Nicolás Salmerón. Nomenat Capità General de Castella la Vella el 6 de desembre de 1873, pel president del Govern de la República Emilio Castelar. Durant la restauració d'Alfons XII va ser detingut com a sospitós de conspiració republicana.
Va ser escollit senador en 1881 per Lleó, i en 1884 per Valladolid, sent ja tinent general. En 1885 va ser nomenat governador militar de Burgos, on va romandre fins a 1890, any en què va acabar la seva carrera militar. Es va casar tres vegades i va tenir cinc fills, dels quals només li van sobreviure dos.

## Referències

* ↑ EL GOBIERNO DEL RECONOCIMIENTO DIPLOMATICO: UN EQUIPO CONSERVADOR Y HOMOGENEO. p.474
* ↑ Fitxa del Senat

## Bibliografia

* Martínez de Velasco, Eusebio Nuestros grabados. El general González Iscar, Ministro de la Guerra Arxivat 2013-12-03 a Wayback Machine. a La Ilustración Española y Americana Año 17, n. 32 (24 ago. 1873), p. 513-515
# Brashear (cràter)

* No s'ha de confondre amb Brashear (cràter marcià).
Brashear és un cràter d'impacte a la cara oculta de la Lluna, situat en l'hemisferi sud, en les proximitats del pol sud. S'hi troba just al sud de la plana del cràter emmurallat Antoniadi, dins de les rampes exteriors del cràter formades pel material expulsat. Al nord-est, a més d'Antoniadi apareix el cràter Numerov, i al sud-est s'hi troba De Forest, més recent.
Aquesta formació és poc més que una depressió poc profunda en la superfície lunar, molt erosionada i coberta pel material expulsat des del cràter Antoniadi, relativament més recent i situat just al nord.
El cràter satèl·lit Brashear P s'hi troba al sud-sud-oest, molt desgastat per impactes posteriors. Connectat amb la vora meridional d'aquest cràter apareix una sèrie de valls i cràters d'impacte que aconsegueixen un parell de centenars de quilòmetres cap a l'est.

## Cràters satèl·lit

Per convenció aquests elements són identificats en els mapes lunars posant la lletra en el costat del punt mitjà del cràter que està més prop de Brashear.
| Cràters satèl·lit | Brashear Coordenades Diàmetre P 76° 48′ S, 175° 42′ O﻿ / ﻿76.8°S,175.7°O﻿ / -76.8; -175.7 71 km |

## Referències

* ↑ "Brashear (cràter)". Gazetteer of Planetary Nomenclature. USGS Astrogeology Research Program. (anglès)

## Altres referències

* (WGPSN), IAU Working Group for Planetary System Nomenclature. «Gazetteer of Planetary Nomenclature. 1:1 Million-Scale Maps of the Moon» (en anglès). UAI / USGS, 13-02-2013. [Consulta: 6 abril 2016].
* Andersson, L. E.; Whitaker, E. A.,. NASA Catalogue of Lunar Nomenclature (en anglès). NASA RP-1097, 1982.
* Blue, Jennifer. «Gazetteer of Planetary Nomenclature» (en anglès). USGS, 25-07-2007. [Consulta: 2 gener 2012].
* Bussey, B.; Spudis, P.. The Clementine Atlas of the Moon (en anglès). Nueva York: Cambridge University Press, 2004. ISBN 0-521-81528-2.
* Cocks, Elijah E.; Cocks, Josiah C.. Who's Who on the Moon: A Biographical Dictionary of Lunar Nomenclature (en anglès). Tudor Publishers, 1995. ISBN 0-936389-27-3.
* McDowell, Jonathan. «Lunar Nomenclature» (en anglès). Jonathan's Space Report, 15-07-2007. [Consulta: 2 gener 2012].
* Menzel, D. H.; Minnaert, M.; Levin, B.; Dollfus, A.; Bell, B. «Report on Lunar Nomenclature by The Working Group of Commission 17 of the IAU» (en anglès). Space Science Reviews, 12, 1971, pàg. 136.
* Moore, Patrick. On the Moon (en anglès). Sterling Publishing Co, 2001. ISBN 0-304-35469-4.
* Price, Fred W. The Moon Observer's Handbook (en anglès). Cambridge University Press, 1988. ISBN 0521335000.
* Rükl, Antonín. Atlas of the Moon (en anglès). Kalmbach Books, 1990. ISBN 0-913135-17-8.
* Webb, Rev. T. W.. Celestial Objects for Common Telescopes, 6ª edición revisada (en anglès). Dover, 1962. ISBN 0-486-20917-2.
* Whitaker, Ewen A. Mapping and Naming the Moon (en anglès). Cambridge University Press, 2003. 978-0-521-54414-6.
* Wlasuk, Peter T. Observing the Moon (en anglès). Springer, 2000. ISBN 1-85233-193-3.

## Enllaços externs

* LPI Digital Lunar Orbiter Photographic Atles of the Moon
* Mapa LROC
* The-moon.wikispaces.com: Brashear Arxivat 2018-05-06 a Wayback Machine.
# El Grau (l'Estany)

el Grau és una masia barroca al nord del poble de l'Estany (al Moianès). Aquest mas forma part d'un antic nucli de cases de pagès properes a la zona del monestir. Totes elles ja existien a l'any 1860 i, per tant, segons la inscripció de la llinda de la finestra situada sobre el portal de Can Grau, sabem que la casa ja existia durant el segle xviii (1768). Àdhuc, podria ésser anterior (del segle xvii) i reformada posteriorment.
És una masia disposada segons dos cossos perpendiculars i façana mirant el sud amb n gran portal adovellat de pedra. Finestres situades segons un eix irregular respecte a la portalada principal. Planta baixa, planta noble i segon pis. Parament de pedra amb posterior emblanquinada. La façana de llevant presenta una galeria d'arcs de mig punt formant una bonica porticada. L'aspecte del conjunt és poc cuidat: el mateix propietari ens explicava els dificultant que presenta el manteniment adequat d'una masia de semblants proporcions.

## Referències

* 1 2 «Mas el Grau». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 8 març 2017].
# Sosa

«Sosa» té aquests significats:
* Toponímia, Sosa (riu), riu aragonès
* Química:
** Carbonat de sodi, producte
** Sosa càustica, producte químic corrosiu
* Biografies:
** Adrián Sosa Nuez (Las Palmas, Canàries, 1986), escriptor i teòleg espanyol
** Francisco Sosa Wagner (Alhucemas, Protectorat espanyol al Marroc, 1946), jurista, catedràtic i escriptor espanyol
** Gabriel Jorge Sosa (Santa Cruz de Tenerife, 1916), jugador de futbol canari
** Julio María Sosa (Montevideo, 1879 - 1931) advocat, periodista i polític uruguaià fundador del sosisme al Partido Colorado
** Marcelo Fabián Sosa Farias (Montevideo, 1978), futbolista uruguaià
** Mercedes Sosa (1935 – 2009), cantant argentina
** Rubén Sosa Arzáiz (1966, Montevideo), futbolista uruguaià
** Porfirio Lobo Sosa (Trujillo, 1947), president de la República d'Hondures
Viccionari
# Marylize Biubwa

Marylize Biubwa és una activista i feminista interseccional de Kenya. Lluita per la justícia social amb èmfasi en la desigualtat de gènere i pels drets dels LGBTI, i el seu feminisme es dirigeix cap als drets humans.

## Trajectòria

Biubwa visqué a Nairobi i a Taita Taveta. Té tres germanes i dos germans. Sa mare era molt religiosa i l'expulsaren de casa dels seus germans quan comunicà que era lesbiana a la seua família a l'agost del 2018. Se li ha diagnosticat "ansietat social".(3)

## Activisme social

Biubwa començà el seu activisme al 2015. Va fundar Bi Kind Initiative el 2016, que assessora xiquetes en edat escolar i organitza campanyes per a replegar diners i aliments per a dones sense llar. Treballa com a voluntària en ActionAid, la Xarxa de Comunicació i Desenvolupament de Dones Africanes i amb Ambaixadors de Pau de Kenya.
Fa servir twitter i altres plataformes socials per a desmitificar la sexualitat femenina i la comunitat LGBT. Dirigeix el projecte de recerca Face on Project.

## Referències

* ↑ Philips. «Interview feature with Marylize Biubwa» (en anglés). The LGBT Africa, 14-08-2020. Arxivat de l'original el 2022-06-15. [Consulta: 14 juny 2022].
* ↑ «10 Amazing African LGBTQ+ Activists You Need to Know» (en anglés). Global Citizen. [Consulta: 26 març 2023].
* ↑ «I’m A Lesbian And A Human Rights Activist» (en anglés). YAZA Kenya. Arxivat de l'original el 2022-06-15. [Consulta: 26 març 2023].
* ↑ Nyongesa. «Marylize Biubwa : From strength to strength, healing after rape – Cynthia | UNTAMED» (en anglès britànic). [Consulta: 25 juny 2022].
* ↑ «International Women's Week: Celebrating 100 Trailblazing LGBTQ+ Women». myGwork, 09-03-2023. [Consulta: 26 març 2023].

## Enllaços externs

* Compte de twitter.
* Compte d'instagram.
* Compte de TikTok.
# Explorer (desambiguació)

«Explorer» té aquests significats:
* Informàtica:
** Internet Explorer, navegador web desenvolupat per Microsoft.
** Internet Explorer 7, la versió anterior del navegador Internet Explorer de Microsoft.
* Astronàutica:
** Explorer 1, el primer satèl·lit artificial posat en òrbita terrestre pels EUA.
** Gravity Field and Steady-State Ocean Circulation Explorer, satèl·lit de l'Agència Espacial Europea (ESA).
** International Cometary Explorer, nau espacial llançada el 12 d'agost de 1978.
** Jupiter Icy Moon Explorer, proposta de nau espacial programada per l'Agència Espacial Europea (ESA).
** Extreme Ultraviolet Explorer, telescopi espacial per a l'astronomia ultraviolada llançat el 7 de juny de 1992.
** Wide-field Infrared Survey Explorer, telescopi espacial astronòmic de la NASA.
** Interstellar Boundary Explorer, observatori espacial de la NASA.
** Programa Explorer, programa d'exploració espacial dels EUA.
* Automoció:
** Ford Explorer, automòbil fabricat per Ford.
** OSSA Explorer, motocicleta fabricada per OSSA durant els anys 70.
* Altres:
** Gibson Explorer, guitarra elèctrica fabricada per Gibson.
** Explorers, pel·lícula de ciència-ficció americà dirigida per Joe Dante, del 1985 doblada al català: Exploradors
# Bràctea

Una bràctea o hipsofil·le és una fulla modificada i especialitzada que parteix de l'eix de la qual surt una flor (o una tija floral) o bé la bràctea està associada amb una inflorescència.
Normalment les bràctees són de color verd però de vegades són acolorides per tal d'atraure insectes pol·linitzants, i fan la funció que en altres plantes fan els pètals, de manera que les bràctees acolorides semblen flors com en el cas de la Bougainvillea i la Poinsettia (flor de nadal). Quan una determinada planta o òrgan no té bràctees, s'anomena ebracteat.
La presència de bràctees, l'absència o la forma que adopten, permeten distingir espècies que poden ser morfològicament molt similars. Per exemple, en el gènere Lavandula la forma de petites bràctees és una característica distintiva entre Lavandula officinalis, L. latifolia i els seus híbrids.
També, s'anomena bràctea a qualsevol fulla situada a la tija immediatament per sota d'una flor, encara que sigui idèntica a les vegetatives. Així, les bràctees menudes s'anomenen bractèoles, i específicament glumel·les en els cereals.
Un involucre és la reunió de bràctees en un verticil. Les famílies apiàcies i asteràcies acostumen a tenir involucres. A voltes, aquestes bràctees prenen aspectes vistosos i acolorits per substituir funcionalment als pètals per atraure els insectes pol·linitzadors.

## Galeria d'exemples

* Bràctees envoltant una tija floral de banana
* Bràctees verdes envoltant la inflorescència del gira-sol
* Bràctees acolorides d'Ananas bracteatus
* El que semblen pètals acolorits de la Bougainvillea són en realitat bràctees morades (Bougainvillea spectabilis)
* Conjunt de bràctees de l'involucre d'una planta de la família de les asteràcies.
* Involucre relativament allargat sota de la corol·la groga en Scorzonera hispanica.

## Referències

* ↑ «bràctea | enciclopèdia.cat». [Consulta: 15 desembre 2021].
* ↑ «Definition of Ebractate». Arxivat de l'original el 2017-04-28. [Consulta: 27 abril 2017].
# Consuelo Hidalgo

Consuelo Hidalgo (valor desconegut - valor desconegut) va ser una actriu i cantant espanyola.
Va debutar treballant al Teatre Reina Victoria, també treballà com a cantant d'operetta, cuplet, género chico i sarsuela. Va morir el 18 d'octubre de 1946 a 47 anys després d'un terrible accident de trànsit.

## Referències

* 1 2 «BLANCO Y NEGRO MADRID 24-04-1927 página 72 - Archivo ABC», 05-08-2019. [Consulta: 29 maig 2020].
# El Grauet

«El Grauet» té aquests significats:
* El Grauet o Grauet de Valielles, collada a cavall dels termes municipals de Guixers (el Solsonès) i de Montmajor (el Berguedà)
* El Grauet (Fonollosa), masia a Fonollosa (el Bages)
* El Grauet dels Llengots, grau a la part central de la Serra dels Bastets, a la Vall de Lord (el Solsonès)
* Barraca del Grauet I, barraca de pedra en sec al Pla de Santa Maria (l'Alt Camp)
* Santa Maria del Grauet, església al municipi d'Aguilar de Segarra (el Bages)
# Dubravni

«Dubravni» té aquests significats:
* Dubravni (Calmúquia), localitat de la República de Calmúquia, a Rússia
* Dubravni (Rostov), localitat de l'óblast de Rostov, a Rússia
# Sinegorski

Sinegorski (en rus: Синегорский) és un poble (un possiólok) de l'óblast de Saràtov, a Rússia, segons el cens del 2010 tenia 775 habitants. Pertany al districte municipal d'Ozinki.

## Referències

* ↑ «История административно- территориального деления Саратовской губернии 1917 - 1928 годы. Справочник. Дергачевский, Новоузенский и Покровский уезды.». Arxivat de l'original el 2017-12-21.
# Martin Gilbert (ciclista)

Martin Gilbert (Châteauguay, Quebec, 30 d'octubre de 1982) és un ciclista canadenc, ja retirat, que fou professional entre el 2006 i el 2012. Va combinar la carretera amb la pista. Del seu palmarès destaca un Campionat Panamericà en ruta. El 2008 va prendre part, sense sort, en els Jocs Olímpics d'Estiu.

## Palmarès en ruta

* 2003
** Campió del Canadà sub-23 en ruta
* 2005
** Vencedor d'una etapa al Tour de Beauce
* 2007
** Campió Panamericà en ruta
* 2009
** Vencedor d'una etapa a la Volta a Cuba
** Vencedor d'una etapa a la Tour de Missouri
* 2010
** Vencedor de 2 etapes a la Volta a Cuba
** Vencedor de 2 etapes a la Volta a l'Uruguai

## Referències

* ↑ «GILBERT Martin». [Consulta: 3 novembre 2023].
* ↑ «Cycling Museum - Martin GILBERT». [Consulta: 3 novembre 2023].
* ↑ «Olympedia – Martin Gilbert». [Consulta: 3 novembre 2023].

## Enllaços externs

* Fitxa a sitiodeciclismo.net
# Cousance

Cousance és un municipi francès situat al departament del Jura i a la regió de Borgonya - Franc Comtat. L'any 2017 tenia 1308 habitants.

## Demografia

Habitants censats

### Habitatges

El 2007 hi havia 654 habitatges, 559 eren l'habitatge principal de la família, 40 eren segones residències i 56 estaven desocupats. 462 eren cases i 192 eren apartaments.

## Equipaments sanitaris i escolars

El 2009 hi havia un centre de salut, una farmàcia i dues ambulàncies i una escola elemental.

## Referències

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007

## Enllaços externs

* Cousance - Lloc web oficial
# El Lloret

El Lloret és una masia de Veciana (Anoia) inclosa a l'Inventari del Patrimoni Arquitectònic de Catalunya.

## Descripció

És un gran Casal de planta rectangular fet tot ell en pedra de bon carreu. Conserva algunes finestres amb empit treballat i una gran porta adovellada. Té algunes edificacions annexes també en pedra i una altra de moderna.
Hi havia hagut un molí fariner relacionat amb aquesta masia.
Es pot anar a la masia per l'anomenat camí de Roda, una pista en acceptables condicions que surt del km 2,3 de la carretera BV-1005 (de Copons a Veciana)

## Referències

* 1 2 «El Lloret». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 4 setembre 2015].
# El Documental del Mes

El Documental del Mes és una iniciativa del Festival Internacional de Cinema Documental de Barcelona. Cada mes s'estrena una pel·lícula documental internacional de qualitat, de temàtica i procedència diversa, que s'exhibeix a les sales que s'han anat adherint a la proposta a Catalunya, la resta de l'Estat espanyol, Xile Colòmbia i El Salvador.
La iniciativa, nascuda l'any 2004 en el marc del projecte europeu CinemaNet Europa, va idear-se com a prolongació d'aquest festival al llarg de tot l'any i arreu del territori. L'objectiu del Documental del Mes és acostar el gènere documental al màxim nombre d'espectadors possible i incrementar la presència del documental a les pantalles cinematogràfiques. Els documentals que s'exiheixen dins d'aquesta programació són inèdits, normalment han obtingut premis en els millors festivals especialitzats, solen tractar temes socials i d'actualitat. Es projecten en versió original subtitulada en català a Catalunya, País Valencià i Illes Balears, i en versió original subtitulada en castellà a la resta de l'Estat i Xile.
Des de l'any 2007, aquest projecte a Espanya és responsabilitat exclusiva de l'empresa Parallel 40, una companyia de producció i gestió audiovisual amb seu a Barcelona, que és membre de l'Associació de Productors de Documentals (PRO-DOCS) i de l'European Documentary Network (EDN). Un comitè de selecció d'aquesta companyia és qui realitza la selecció de documentals per a la programació dels dotze mesos.
El Documental del Mes es pot veure a cinemes, museus, auditoris i centres cívics amb un preu del passi depenent de la sala exhibidora, i en alguns casos és gratuït.

## Referències

* ↑ «Documental del mes en el Roncal» (en castellà). El Periódico de Aragón.
* 1 2 «el Documental del mes » Qui som». Arxivat de l'original el 2017-03-12. [Consulta: 10 març 2017].
* ↑ «"El Documental del Mes", una iniciativa para difundir la cultura cinematográfica en la ciudad de Mataró». Tecnocampus, 02-05-2017. [Consulta: 8 novembre 2023].
* ↑ «El documental del mes» (en castellà). El Faro, 01-10-2017. [Consulta: 8 novembre 2023].
* ↑ «Palmarès DocsBarcelona 2019». DOCS Barcelona, 25-05-2019. Arxivat de l'original el 2019-07-04. [Consulta: juliol 2019].
* ↑ «Durant tot l'any a El Documental del Mes pots recuperar els millors títols del DocsBarcelona». DOCS Barcelona, 22-06-2015. Arxivat de l'original el 2019-07-04. [Consulta: juliol 2019].
* 1 2 «Casa de Cultura Iturri. El documental del mes». Elorrio udala - Ajuntament d'Elorrio. Arxivat de l'original el 2019-07-04. [Consulta: juliol 2019].
* ↑ Aragón, El Periódico de «Documental del mes en el Roncal» (en castellà). El Periódico de Aragón.
* ↑ «Parallel 40». Planeta Med, S.L.. [Consulta: juliol 2019].
# Starke (Florida)

Starke és una ciutat i seu del Comtat de Bradford (Florida) als Estats Units d'Amèrica.

## Demografia

Segons el cens del 2000 Starke tenia 5.593 habitants, 2.003 habitatges, i 1.350 famílies. La densitat de població era de 324,2 habitants/km².
Dels 2.003 habitatges en un 32,7% hi vivien nens de menys de 18 anys, en un 43,3% hi vivien parelles casades, en un 20% dones solteres, i en un 32,6% no eren unitats familiars. En el 28% dels habitatges hi vivien persones soles el 13,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,57 i el nombre mitjà de persones que vivien en cada família era de 3,14.
Per edats la població es repartia de la següent manera: un 26,7% tenia menys de 18 anys, un 9,7% entre 18 i 24, un 25,1% entre 25 i 44, un 20,3% de 45 a 60 i un 18,1% 65 anys o més.
L'edat mitjana era de 36 anys. Per cada 100 dones de 18 o més anys hi havia 81,1 homes.
La renda mitjana per habitatge era de 27.021 $ i la renda mitjana per família de 35.093$. Els homes tenien una renda mitjana de 27.176 $ mentre que les dones 17.986 $. La renda per capita de la població era de 13.507 $. Entorn del 19,2% de les famílies i el 23,9% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Starke». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 2 agost 2010].
* ↑ «Geographic Comparison Table- Starke». American Fact Finder. Oficina del Cens dels Estats Units, 12-01-2010.
# Marcació relativa (nàutica)

Es denomina marcació d'un objecte a l'angle horitzontal format entre la línia de cossia i la visual cap a aquest objecte, per a un observador situat sobre la cossia mesurat en graus a partir de la proa.
Es mesura en graus:
Per noms:
La marcació es mesura amb un instrument anomenat taxímetre.

## Vegeu també

* Variació total (nàutica)
* Demora (nàutica)